projecte-aina/catalan_government_crawling huggingface dataset:
Vols que la teva empresa es connecti amb Turquia?
Vols aprofitar les oportunitats d'un mercat creixent, proper i amb un gran potencial?
L'oficina d'ACCIÓ a Istanbul t'ajuda a fer negoci a Turquia.
L'Oficina Exterior de Comerç i Inversions de Catalunya a Istanbul es va obrir el 1989 i està dirigida per Emre Pekkan.
Llicenciat en Economia i MBA per la Koç University, al llarg de la seva carrera professional ha treballat com a responsable de vendes i com a business development manager en diferents empreses nacionals i internacionals a Turquia.
L'oficina d'Istanbul rep projectes de tots els sectors, tot i que les empreses que més hi treballen són dels àmbits dels sistemes industrials, les indústries de l'experiència, les del disseny o les de química, energia i recursos.
És una oficina força especialitzada en projectes de comercialització de productes catalans a l'exterior.
Per això, els serveis que presta més sovint són la cerca de clients, proveïdors i distribuïdors, els estudis de mercat o l'elaboració d' agendes de contactes.
Vols que la teva empresa accedeixi al mercat xinès?
Si vols començar a fer negoci amb la Xina, Taiwan o Hong Kong, l'oficina d'ACCIÓ a Hong Kong t'hi assegura un aterratge professional i eficaç.
L'Oficina Exterior de Comerç i Inversions de Catalunya a Hong Kong està dirigida per Madrona Marcet.
Formada a mig camí entre Barcelona i Pequín, té una sòlida experiència al sector privat a Hong Kong en empreses del sector tèxtil i químic.
L'oficina d'ACCIÓ a Hong Kong, una de les més antigues de la xarxa i oberta el 1988; és una de les tres oficines a través de les quals ACCIÓ ajuda les empreses catalanes a accedir amb eficiència i garanties a l'enorme i complicat mercat xinès.
En concret, aquesta oficina està especialitzada en el Sud de la Xina, en Taiwan i en l'enclavament mateix de Hong Kong.
L'equip de l'oficina es completa amb cinc consultors més.
L'oficina de Hong Kong serveix com a porta d'entrada al mercat xinès per a moltes empreses.
Especialment, les que venen dels àmbits de l' alimentació, tot i que tots els sectors hi tenen presència.
Aquesta oficina organitza moltes missions empresarials, per accedir al mercat xinès de forma col·lectiva.
Així mateix, també s'hi duen a terme projectes de comercialització i implantació empresarial.
Vols portar la teva empresa als països del Golf?
Vols trobar-hi nous clients i col·laboradors?
Des de l'oficina de Dubai ajudem la teva empresa a fer negoci a països com els Emirats Àrabs Units, Aràbia Saudita, Líban, Kuwait, Oman o Bahrain.
L'Oficina Exterior de Comerç i Inversions de Catalunya a Dubai està dirigida per Mireia Sitjas.
Formada en Econòmiques i amb una ampla experiència internacional en empreses i entitats financeres.
L'oficina exterior de Catalunya a Dubai es completa amb tres consultors més i es va obrir l'any 1992 per facilitar l'accés de les empreses catalanes a uns mercats singulars i amb molt de potencial, com són els països del Golf Pèrsic.
L'oficina de Dubai treballa especialment amb empreses dels àmbits dels sistemes industrials, les indústries de l' experiència, les del disseny i les de química, energia i recursos.
A més de projectes de cerca de nous clients, contactes i estudis de mercat, l'oficina de Dubai funciona especialment com a plataforma empresarial per a empreses que volen establir-se als països del Golf i aprofitar-ne les oportunitats.
Vols que la teva empresa aprofiti les oportunitats de negoci que es generen a alguns dels països més rics i avançats d'Europa?
Vols fer negoci amb Dinamarca, Suècia, Noruega, Finlàndia o les repúbliques bàltiques?
L'oficina d'ACCIÓ a Copenhaguen t'hi obre la porta.
L'Oficina Exterior de Comerç i Inversions de Catalunya a Copenhaguen es va obrir el 1991.
Està dirigida per Irmelin Ipsen i junt amb ella hi treballen dos consultors.
Està situada al centre de la ciutat, al costat de la plaça de l'Ajuntament.
Des d'allà, s'impulsen projectes per ajudar les empreses catalanes a fer negoci no només amb Dinamarca, sinó també amb la resta de països nòrdics i les repúbliques bàltiques.
Bona part de les empreses que utilitzen els serveis de l'oficina provenen dels àmbits de l' alimentació, les indústries de l'experiència i les del disseny.
Els projectes més freqüents són els que ajuden a trobar clients, distribuïdors i proveïdors en destí.
També ofereix serveis especialitzats en innovació internacional.
Vols que la teva empresa accedeixi al Marroc?
Vols trobar-hi nous clients, col·laboradors o proveïdors?
Des de l'Oficina Exterior de Comerç i Inversions de Catalunya a Casablanca t'ajudem a fer negoci al Marroc.
L'Oficina Exterior de Comerç i Inversions de Catalunya a Casablanca està liderada per Shan Elasri.
Nascut i format a Barcelona, però amb una trajectòria professional llarga i variada al Marroc, coneix de primera mà la realitat social, econòmica i empresarial del país.
Dues consultores més completen l'oficina de Casablanca.
De 2010 fins ara ha impulsat més de 400 projectes de pràcticament tots els sectors, demostrant el dinamisme i l'atractiu que el país té per a tota mena d'empreses catalanes.
Hi destaquen els projectes de comercialització (cerca de clients, agendes de contactes i estudis de mercat) així com els d' implantació ( soft landing i, especialment, selecció de personal).
Vols que la teva empresa es connecti amb el mercat argentí?
Vols aconseguir-hi nous clients i contactes?
Des de l'oficina d'ACCIÓ a Buenos Aires, apropem la teva empresa a una de les economies més potents d'Amèrica Llatina.
L'Oficina Exterior de Comerç i Inversions de Catalunya a Buenos Aires està dirigida per Horacio Babini.
Argentí, expert en relacions internacionals i comerç internacional, porta més de 10 anys ajudant les empreses catalanes a entrar amb èxit a alguns dels principals mercats del Con Sud.
L'oficina d'ACCIÓ a Buenos Aires és una de les més consolidades i va obrir-se l'any 1989.
Actualment està situada al barri de Belgrano, un dels pols comercials més dinàmics de la ciutat.
Des de 2015, s'hi han endegat prop d'un centenar de projectes de gairebé tots els sectors empresarials, tot i que amb un protagonisme especial de l'àmbit dels sistemes industrials, les de les indústries de l'experiència i les de química i energia.
Predominen els projectes de comercialització (cerca de canals, agendes de contactes, estudis i prospecció de mercat), però també destaquen els projectes d'implantació, especialment a través del servei de soft landing.
Vols que la teva empresa aprofiti les oportunitats de negoci que es generen al cor de la Unió Europea?
Vols fer negoci amb Bèlgica i Luxemburg?
Vols participar en projectes de cooperació pública internacional?
L'oficina d'ACCIÓ a Brussel·les t'hi acompanya i ho farà possible.
L'Oficina Exterior de Comerç i Inversions de Catalunya a Brussel·les està dirigida per Ana Coelho.
Formada en Administració d'empreses a París, té una ampla experiència treballant amb organismes multilaterals i, especialment, amb la Comissió Europea a Brussel·les.
L'oficina d'ACCIÓ a Brussel·les es va obrir l'any 1989 i es completa amb cinc consultors més especialitzats en innovació, captació d'inversions i contractació pública internacional.
L'oficina d'ACCIÓ a Brussel·les, a més d'intentar ajudar les empreses catalanes a accedir als mercats del Benelux té una especialització concreta: facilitar l'accés a les licitacions finançades per les institucions europees.
Des de l'oficina es treballa amb empreses de pràcticament tots els sectors, incloent les indústries del disseny, de l'experiència, les de sistemes industrials, les de química, energia i recursos o les d' alimentació.
Malgrat l'especialització d'aquesta oficina en accions de contractació pública internacional, també s'hi duen a terme molts projectes de cerca de canals de venda, agendes de contactes i anàlisis de mercat.
Vols connectar la teva empresa a un dels ecosistemes més innovadors del món?
Des de l'oficina exterior d'ACCIÓ a Boston ajudarem la teva empresa a establir contactes i aprofitar els avantatges de la Costa Est i els principals campus universitaris i tecnològics dels Estats Units.
L'Oficina Exterior de Comerç i Inversions de Catalunya a Boston està dirigida per Marc Gràcia.
Enginyer industrial, compta amb una llarga experiència en projectes d'innovació i de transferència tecnològica.
Oberta l'any 2015, l'oficina d'ACCIÓ a Boston és una de les últimes que s'han posat en marxa i té un enfocament molt especialitzat: connectar empreses catalanes amb un alt component tecnològic i innovador a l'ecosistema de startups i de transferència tecnològica més important del món.
Així, amb serveis com el Road to Boston, empreses principalment del sector TIC i salut ja han aconseguit contactes i aliances per accelerar el seu creixement i aprofitar el dinamisme d'algunes de les millors universitats i centres de recerca del món.
Vols portar la teva empresa als països del subcontinent indi?
Vols trobar-hi nous clients i col·laboradors?
Des de l'oficina de Bombai ajudem la teva empresa a fer negoci a països com l'Índia, el Pakistan, Nepal, Sri Lanka i Bangladesh.
L'Oficina Exterior de Comerç i Inversions de Catalunya a Bombai està dirigida per Suprio Bose.
Expert en Comerç internacional, compta amb una llarga experiència ajudant empreses de tot el món a treballar amb l'Índia, trobant-hi clients, partners i aliances.
L'oficina exterior de Catalunya a l'Índia es va obrir l'any 1992 a Nova Delhi.
L'any 2010 es va traslladar a Bombai on actualment hi treballen tres consultors més.
S'hi impulsen projectes d'empreses de gairebé tots els sectors empresarials, tot i que les de l'àmbit dels sistemes industrials, la salut i la química i l' energia hi tenen un protagonisme especial.
Els serveis de l'oficina d'ACCIÓ a Bombai més utilitzats per les empreses catalanes són els de comercialització, com la cerca de canals de comercialització, el seguiment de clients o l'elaboració d'agendes de contactes.
Per a projectes d'implantació, destaquen projectes de selecció de personal en destinació.
Vols que la teva empresa comenci a treballar amb Colòmbia?
Vols aconseguir nous clients i contactes?
Des de l'oficina d'ACCIÓ a Bogotà, apropem la teva empresa a Colòmbia i l'Equador.
L'Oficina Exterior de Comerç i Inversions de Catalunya a Bogotà està dirigida per Frederic Subirats.
Format entre Barcelona i Bogotà, té un coneixement sòlid de la regió andina i una llarga experiència professional a Colòmbia, Veneçuela i Equador.
Dos consultors més completen l'oficina de Bogotà, que està situada dins les principals zones de negoci de la capital colombiana.
L'oficina d'ACCIÓ a Bogotà és encara recent.
Va obrir les seves portes l'any 2012, per permetre a les empreses catalanes aprofitar millor els potencials d'un mercat en constant creixement des de l'any 2000.
En la seva breu trajectòria, l'oficina de Bogotà ha treballat ja en més d'un centenar de projectes, entre els quals destaquen els àmbits de la química i energia, les indústries de l'experiència i, especialment, els sistemes industrials.
Entre els projectes més freqüents que du a terme l'oficina destaquen la cerca de canals de comercialització, els serveis de soft landing el seguiment o l'organització de missions i els estudis de mercat.
Vols que la teva empresa entri als Països Baixos?
Des de la nova Oficina exterior de comerç i inversions de Catalunya a Amsterdam t'ajudem a fer negocis a Holanda i els Països Baixos.
L'Oficina Exterior de Comerç i Inversions de Catalunya a Amsterdam està dirigida per Paul Barreveld.
Format en Administració d'empreses, té una sòlida experiència tant en empreses holandeses i catalanes, com en projectes de promoció empresarial i captació d'inversió.
L'oficina d'Amsterdam és una de les més recents de la xarxa.
S'obre l'any 2017 per facilitar l'accés de les empreses catalanes als Països Baixos, un mercat innovador, dinàmic i competitiu que pot generar moltes sinergies amb empreses catalanes.
Vols portar la teva empresa als països de l'Àfrica Occidental i el golf de Guinea?
Des de l'oficina d'Accra ajudem la teva empresa a fer negocis a països com Benín, Burkina Faso, Camerun, Costa d'Ivori, Gàmbia, Ghana, Guinea Equatorial, Nigèria, Senegal o Togo.
L'Oficina Exterior de Comerç i Inversions de Catalunya a Accra està dirigida per Florence Hiard.
Està especialitzada en mercats africans i compta amb una llarga trajectòria professional en l'àmbit de la consultoria i dels projectes d'internacionalització a l'Àfrica subsahariana.
L'oficina d'Accra es completa amb una altra consultora i una ampla xarxa de partners per tot l'Àfrica de l'Oest.
L'oficina d'ACCIÓ a Accra encara és recent.
Va obrir les seves portes l'any 2014, per permetre a les empreses catalanes aprofitar millor el potencial d'una zona geogràfica enorme i molt diversa.
En la seva breu trajectòria, l'oficina d'Accra ha treballat ja en més de dos-cents projectes, entre els quals destaquen els àmbits de la química i l' energia, de l' alimentació i dels sistemes industrials.
Entre els projectes més freqüents que du a terme l'oficina destaquen la cerca de canals de comercialització, el seguiment de contactes i clients, l' elaboració d'agendes o l'organització de missions comercials.
La finalitat del clúster Catalonia Gourmet és que les empreses gourmet creixin mantenint la qualitat del seu producte i el seu posicionament diferencial.
Aquest objectiu s'aconsegueix creant una imatge conjunta de qualitat dels productes gourmet, incrementant el grau de internacionalització, innovant en valor per el client gourmet i creant nous canals directes amb els clients, així com, captant nous consumidors.
Les línies principals de treball són la promoció conjunta dels productes a mercats locals i internacionals, així com la identificació i desenvolupament d'altres sinèrgies conjuntes.
Leather Cluster Barcelona té com a missió sumar, coordinar i dinamitzar els esforços de totes les empreses i agents de la cadena de valor del sector de la pell a Catalunya per augmentar-ne la competitivitat, millorar-ne l'eficiència i impulsar el creixement del negoci conjunt.
Actualment és el conjunt format per:
Hi ha existència documentada d'activitat adobera a Catalunya des de 1079 i el Gremi de Blanquers d'Igualada va ser fundat l'any 1693.
secpho es va constituir per a la millora de la competitivitat del sector de l'òptica i la fotònica al sud d'Europa.
Les palanques per aconseguir-ho són: explotar la important base científica i tecnològica existent (i futura), ajudar les empreses a créixer i facilitar la creació de noves empreses de base tecnològica, la formació especialitzada dels recursos humans, les exportacions com a factor clau del creixement, vincular i involucrar en la iniciativa clúster a grans demandants (locals i internacionals) d'òptica i fotònica.
És un sector de màxima rellevància pels grans reptes del segle XXI.
La Unió Europea va declarar la fotònica com una tecnologia habilitadora clau, reconeixent-ne així la importància en els desafiaments que afronta la societat actualment i en el futur.
El clúster de la moto és una organització que engloba empreses i entitats d'entorn de la cadena de valor dels vehicles de dues rodes que inclou dos negocis diferents: el de motocicletes i el de ciclomotors.
Tots dos tenen processos productius i canals comercials similars i comparteixen la matèria primera, les primeres fases del procés productiu, així com els agents de suport i les indústries relacionades.
El clúster centra els seus esforços a generar noves oportunitats de negoci, facilitar els processos d'innovació i internacionalització, i incrementar la competitivitat dels seus membres per a la millora de solucions, productes i serveis orientats al client final.
El Clúster de la Maquinària i els Mitjans de Producció Agrícola té com a objectiu millorar la competitivitat dels fabricants catalans dels mitjans de producció agrícola i els diferents agents que el conformen la seva cadena de valor.
El clúster va ser creat amb l'objectiu d'afavorir la cooperació entre els seus membres en projectes d'innovació per a una agricultura sostenible.
La seva filosofia consisteix en impulsar i promoure tota l'experiència necessària que necessiten els promotors d'aquests serveis tecnològics per portar els seus productes i investigacions amb bons resultats cap al mercat.
INDESCAT és el clúster català de la indústria de l'esport, aglutina les empreses i centres de recerca vinculats al món de l'esport per tal de desenvolupar accions que millorin la competitivitat de les empreses.
Com a indústria de l'esport entenem una gran tipologia d'empreses que segmentem en 3 grans blocs, incloent empreses de tota la cadena de valor de cadascun d'aquests blocs: instal·lacions, esdeveniments i consumer goods.
Les seves actuacions es basen en els següents eixos: recerca, desenvolupament i innovació, coneixement de mercat, formació especialitzada, internacionalització, accions comercials, visibilitat, millor pràctiques i networking.
El clúster Railgrup va néixer amb la vocació d'impulsar, mitjançant la unió de forces, el desenvolupament del sector del ferrocarril a tots nivells a Espanya, i amb l'objectiu de potenciar la competitivitat global dels seus membres promovent, representant i difonent la imatge i els interessos col•lectius dins i fora de les nostres fronteres.
Integra operadores, fabricants OEM i una alta participació de PIMES.
L'organització i la integració de funcions i membres està vertebrada a través de comissions específiques, dissenyades i ampliades amb un gran abast per poder desenvolupar i englobar les aportacions dels membres del sector i contribuir a la millora de la seva competitivitat.
SOLARTYS concentra empreses que formen part de la cadena de valor del negoci de la energia solar fotovoltaica, així com aquells agents d'entorn que donen suport al sector.
El clúster es focalitza principalment en l'energia fotovoltaica però incorpora també aquelles empreses centrades en l'obtenció d'energia solar en les diverses modalitats possibles.
L'objectiu del clúster és promoure i contribuir a la competitivitat de les empreses mitjançant l'impuls a la innovació, a la internacionalització i la millora de les condicions d'entorn del sector.
El Clúster Audiovisual de Catalunya té com a objectiu millorar la competitivitat de les seves empreses i fer de l'audiovisual un dels sectors industrials, econòmics i culturals estratègics del país, per aconseguir, d'aquesta manera, generar riquesa.
Les principals línies estratègiques del clúster són reforçar la consciència de sector i integrar tota la cadena de valor de l'audiovisual, enfortir el seu teixit empresarial, obrir l'audiovisual a nous sectors i nous negocis per tal d'innovar i accedir a nous mercats.
Formen part del Clúster empreses i institucions de l'espectre del sector audiovisual: producció, serveis de producció, postproducció, VFX, distribució, exhibició, operadors de ràdio i televisió, TIC audiovisual, telecomunicació, fotografia, realitat virtual, videojocs i publicitat.
Veus les tecnologies que han transformat el teu sector empresarial.
Toques les innovacions i les tendències que han canviat el que feien empreses com la teva.
Veus la disrupció que t'espera.
I la veus abans que et passi per sobre.
Des d'ACCIÓ i la nostra oficina a Silicon Valley estem en la primera línia del futur.
El servei Antena d'innovació ajuda a l'empresa a detectar les oportunitats i els riscos que estan afectant i acabaran transformant el seu sector.
Et posem en connexió directa amb el pol mundial de la innovació de Silicon Valley.
T'oferim un primer tast on analitzarem el teu sector, els teus clients i ho contrastarem amb les tendències i les tecnologies que estan transformant-lo abans que t'arribin a afectar.
El resultat de l'anàlisi és un informe personalitzat, exclusiu per a la teva empresa, on descobriràs i podràs adaptar a la teva realitat, quins són els nous models de negoci, les innovacions tecnològiques i els nous protagonistes que et permetran avançar-te als teus competidors.
Quan ens sol·licitis el servei ens explicaràs què busques i què et mou.
Perquè segur que tu ja t'ho ensumes, que algun model de negoci, alguna tecnologia, alguna tendència o algun competidor està "disrupcionant" el teu sector.
Segon pas: amb el que ens diguis, ens posarem en contacte amb tu.
Prioritzarem objectius i consensuarem un pla d'actuació.
Tercer pas: posem a treballar per a tu la nostra antena d'innovació a Silicon Valley.
I, segons quin sigui el teu sector, activem també les nostres oficines ubicades en altres ecosistemes internacionals altament innovadors.
Quart pas: elaborem, et presentem i comentarem un informe executiu, on descobriràs tot el que ja t'hem indicat abans: les tecnologies, les tendències, el models de negoci i els protagonistes que canviaran el teu sector i el futur de la teva empresa.
A més, aquest informe inclourà accions pràctiques per aprofitar aquest nou coneixement estratègic i formes de continuar al dia, connectat amb les fonts d'innovació més rellevants per al teu negoci.
El servei de Antena d'innovació s'adreça especialment a empreses mitjanes i grans, on la tecnologia i l'elaboració industrial tenen un paper clau en el vostre model de negoci.
També el podeu aprofitar empreses petites, sempre que la tecnologia, la innovació i el procés de producció puguin beneficiar-se d'aquest tipus d'anàlisi de prospectiva tecnològica.
Emplena aquest formulari i ens posarem en contacte en tu per traçar l'abast i les condicions del servei.
El preu final del servei el definirem un cop definit l'abast del servei.
El cost està parcialment subvencionat, seguint les tarifes dels serveis que s'ofereixen des de les Oficines Exteriors de Comerç i Inversions de la Generalitat de Catalunya.
La internacionalització de la tecnologia és més complexa que la comercial o la de serveis.
Per facilitar-te aquest procés, ACCIÓ t'acompanya perquè puguis aprofitar les oportunitats en transferència tecnològica a bona part del món.
Rebràs un suport personalitzat en funció de les capacitats tecnològiques de la teva empresa i de les oportunitats del mercat que t'interessa.
Obre la porta i internacionalitza la teva tecnologia!
El Servei Innova al món ajuda les empreses i els centres tecnològics catalans a identificar quin és el mercat més adient per internacionalitzar la vostra tecnologia i orientar-vos en la seva implementació al mercat de destí.
Consulta'ns per conèixer-ne tots els detalls.
El Servei Innova al món es dirigeix a empreses catalanes i centres tecnològics amb una tecnologia innovadora.
Gaudiràs d'un conjunt de serveis de suport personalitzats en funció de les capacitats tecnològiques de la teva empresa i de les oportunitats del mercat, estructurat en dues parts:
La teva empresa pot ser la següent, consulta'ns!
Per tal d'apropar les oportunitats tecnològiques internacionals a l'empresa, s'han establert unes àrees de prioritat geogràfico-tecnològiques amb la intenció de facilitar la internacionalització de la tecnologia catalana.
ACCIÓ te presència en tots aquests països potencialment actius en temes d'innovació tecnològica a través de les seves Oficines Exteriors de Comerç i Inversions.
A més a més, també hi ha una estreta col·laboració amb DK Escandinàvia, Mont-real, Moscou, Londres, Pequín, Singapur, Turquia i Varsòvia.
No esperis més i troba la teva oportunitat!